Zápisnica
zo zasadnutia Obecného zastupiteľstva vo Veselom
zo dňa 20. 11. 2012

Prítomní: Podľa prezenčnej listiny, ktorá tvorí súčasť zápisnice

Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Správa nezávislého auditora
6.	Obecný rozpočet na rok 2013
7.	VZN o miestnych daniach a poplatku
8.	Mikuláš, Mikulášske darčeky a ohňostroj
9.	Rôzne
10.	Diskusia

1. Zasadnutie OZ otvorila V. Šipková, starostka obce.  Na zasadnutí boli prítomní 7 poslanci a zastupiteľstvo bolo uznášaniaschopné.  

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Danielu Michalčíkovú a za overovateľov zápisnice poslancov RNDr. Annu Duračkovú a Branislava Kukuča. 

4. Uznesenia z predchádzajúceho zasadnutia predložila hlavná kontrolórka obce p. Mária Horinová.

5. Správu nezávislého auditora  účtovnej závierky obce Veselé k 31. 12. 2011 prečítala účtovníčka Obecného úradu Veselé Daniela Michalčíková. Tvorí prílohu zápisnice.

6. Návrh rozpočtu obce Veselé na roky 2013 – 2015 predložila účtovníčka Obecného úradu Veselé. Tvorí prílohu zápisnice.

7. Návrhy VZN obce Veselé na rok 2013 predložila starostka obce. Návrhy VZN:
Č. 3/2012 o poplatku za komunálne odpady a drobné stavebné odpady
Č. 4/2012 o dani z nehnuteľností
Č. 5/2012 o dani za psa
Č. 6/2012 o dani za užívanie verejného priestranstva
Č. 7/2012 o dani za nevýherné hracie prístroje
 na rok 2013 budú zverejnené podľa zákona 369/90 Zb. o obecnom zriadení.

8. Podľa schváleného programu kultúrno spoločenských akcií v obci sa dňa 9. 12. 2012 uskutoční v spolupráci so Školským strediskom záujmovej činnosti pri ZŠ s MŠ Rakovice privítanie Mikuláša. Pre deti do 12 rokov sú objednané mikulášske balíčky v hodnote 2,5 € za kus.
. 

Na privítanie Nového roka 2013 sa v obci uskutoční novoročný ohňostroj dňa 1. 1. 2013. Náklady na ohňostroj budú cca 300,-- €.

9. Starostka obce predložila žiadosť Magdalény Biskupičovej o poskytnutie jednorazového sociálneho príspevku. Žiadosť tvorí súčasť zápisnice.
Starostka obce informovala poslancov o liste Slovenského pozemkového fondu vo veci podania územnoplánovacej informácie k nehnuteľnosti p. č. 1229/2 oprná pôda vo výmere 219765 m2 v k. ú. Veselé. Jedná sa o parcelu medzi cintorínom Veselé a bytovkou č. 289, kde obec Veselé plánovala vytvoriť obytnú zónu. V tejto veci jednali so starostkou obce zástupcovia Slovenského pozemkového fondu Trnava a vyjadrili sa, že parcela je predmetom doposiaľ nevysporiadaných reštitučných nárokov.
Starostka obce predložila oznámenie Agneši Frankovej, Veselé 350. Tvorí prílohu zápisnice.
Starostka obce predložila žiadosť fi. Arton s. r. o Komenského 27 Žilina o vydanie povolenia informačného, reklamného, propagačného zariadenia na pozemku p. č. 159 v obci Veselé. Tvorí súčasť zápisnice.
Starostka obce predložila ponuku NEO Slovakia, s. r. o Levočská 4292 Poprad na inzerciu na webovej stránke www.neoslovakia .sk.
Starostka obce predložila žiadosť Obecnej kanalizačnej, s. r. o Veselé o poskytnutie dotácie .
Starostka obce informovala poslancov o finančných prostriedkoch vedených na účte rezervného fondu. Tieto prostriedky je možné čerpať na investičné akcie, prípadne na úhradu nákladov pri živelných pohromách.
Starostka obce predložila návrh na zmenu uznesenia č. 72/2011 b.
Starostka obce informovala poslancov o budovaní elektrickej prípojky k čerpacej stanici pri zdravotnom stredisku vo Veselom. Budovanie prípojky je možné viacerými variantami, v rôznych cenových  reláciách. Predložila cenovú ponuku fi. ELMIPA, s. r. o. Moravany nad Váhom. 

10.	Prítomný Ing. Peter Urbanovský oboznámil prítomných o úprave terénu na pozemku od Holešky po ČOV, v susedstve pozemku v jeho vlastníctve. Požiadal o kompenzáciu časti nákladov. Starostka obce a poslanci mu doporučili podať  na OcÚ písomnú žiadosť.

Vo Veselom 29. novembra 2012 

Daniela Michalčíková, zapisovateľka                                     ................................................

Overovatelia zápisnice

RNDr. Anna Duračková                                                         .................................................

Branislav Kukuč                                                                     ..................................................